Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite XI: Luettelo, jota tarkoitetaan liittymisasiakirjan 24 artiklassa: Malta - 2. Henkilöiden vapaa liikkuvuus



Virallinen lehti nro L 236 , 23/09/2003 s. 0859 - 0859



2. HENKILÖIDEN VAPAA LIIKKUVUUS Euroopan yhteisön perustamissopimus; 31968 L 0360: Neuvoston direktiivi 68/360/ETY, annettu 15 päivänä lokakuuta 1968, jäsenvaltioiden työntekijöiden ja heidän perheidensä liikkumista ja oleskelua yhteisön alueella koskevien rajoitusten poistamisesta (EYVL L 257, 19.10.1968, s. 13), sellaisena kuin se on viimeksi muutettuna seuraavalla: - 11994 N: liittymisehdoista ja perustamissopimusten mukautuksista tehty asiakirja - Itävallan tasavallan, Suomen tasavallan ja Ruotsin kuningaskunnan liittyminen Euroopan unioniin (EYVL C 241, 29.8.1994, s. 21); 31968 R 1612: Neuvoston asetus (ETY) N:o 1612/68, annettu 15 päivänä lokakuuta 1968, työntekijöiden vapaasta liikkuvuudesta yhteisön alueella (EYVL L 257, 19.10.1968, s. 2), sellaisena kuin se on viimeksi muutettuna seuraavalla: - 31992 R 2434: neuvoston asetus (ETY) N:o 2434/92, annettu 27.7.1992 (EYVL L 245, 26.8.1992, s. 1). 1. EY:n perustamissopimuksen 39 artiklaa sovelletaan täysimääräisesti työntekijöiden vapaaseen liikkuvuuteen Maltassa ainoastaan, jollei 2-4 kohdassa vahvistetuista siirtymämääräyksistä muuta johdu. 2. Malta voi käyttää jäljempänä olevissa alakohdissa määrättyjä menettelyjä liittymispäivää seuraavan seitsemän vuoden ajanjakson päättymiseen saakka. Jos Maltassa on tai siellä on ennakoitavissa sellainen työmarkkinoiden häiriötilanne, että jollakin alueella tai jossakin ammatissa syntyy elintasoa tai työllisyyttä uhkaava vakava häiriö, sen on ilmoitettava asiasta komissiolle ja muille jäsenvaltioille sekä toimitettava niille kaikki tarvittavat tiedot. Kyseisten tietojen pohjalta Malta voi pyytää komissiota toteamaan, että asetuksen (ETY) N:o 1612/68 1-6 artiklan soveltaminen keskeytetään kokonaan tai osittain normaalin tilanteen palauttamiseksi kyseisen alueen tai ammatin osalta. Komissio päättää keskeyttämisestä sekä sen kestosta ja laajuudesta viimeistään kahden viikon kuluessa pyynnön saamisesta ja ilmoittaa päätöksestä neuvostolle. Jokainen jäsenvaltio voi kahden viikon kuluessa komission päätöksen tekemisestä pyytää neuvostoa peruuttamaan päätöksen tai muuttamaan sitä. Neuvosto tekee pyyntöä koskevan päätöksen kahden viikon kuluessa määräenemmistöllä. Malta voi kiireellisissä ja poikkeuksellisissa tapauksissa keskeyttää asetuksen (ETY) N:o 1612/68 1-6 artiklan soveltamisen ja toimittaa asiasta jälkikäteen perustellun ilmoituksen komissiolle. 3. Malta saa, voidakseen havaita etukäteen tilanteet, jotka saattavat vaatia 2 kohdan mukaisia toimia, myös jatkaa liittymispäivää seuraavien seitsemän vuoden aikana työlupien myöntämistä nykyisten jäsenvaltioiden kansalaisille, joihin sovelletaan asetuksen (ETY) N:o 1612/68 1-6 artiklaa, mutta sen on annettava työluvat ilman eri toimenpiteitä. 4. Sikäli kuin direktiivin 68/360/ETY tiettyjä säännöksiä ei voida pitää erillään asetuksen (ETY) N:o 1612/68 säännöksistä, joiden soveltamista voidaan lykätä 2 kohdan mukaisesti, Malta saa poiketa kyseisistä säännöksistä siltä osin kuin on tarpeen 2 kohdan soveltamiseksi. --------------------------------------------------